[{"text_idx": "#000001", "text": "Eesti O\u0303dede Liidu ma\u0308rgib avalikus po\u0308o\u0308rdumises rahandusministri ning tervise-ja to\u0308o\u0308ministri poole, et tervishoiusu\u0308steemis on kollektiivlepingu la\u0308bira\u0308a\u0308kimised u\u0308lioluline protsess, et tagada to\u0308o\u0308tajatele vajalikud to\u0308o\u0308tingimused ja kokku leppida minimaalsed tunnitasud."}, {"text_idx": "#000002", "text": "Suurema osa o\u0303dede ja hooldusto\u0308o\u0308tajate reaalseks to\u0308o\u0308tasuks nende vastutusrikka ja raske to\u0308o\u0308 eest ongi kujunenud riiklikult kokku lepitud miinimum. 2020. aasta juunis algatatud kollektiivlepingu la\u0308bira\u0308a\u0308kimised ei ole siiani kuhugi jo\u0303udnud. Peamise po\u0303hjusena on to\u0308o\u0308andjad o\u0308elnud, et riigil ei ole raha ja pandeemia ajal pole aega la\u0308bira\u0308a\u0308kimisi pidada, ma\u0308rgivad o\u0303ed."}, {"text_idx": "#000003", "text": "\u201cKiire on tervishoius kogu aeg. Mo\u0303istame tervishoiu valdkonna va\u0308ljakutseid ja no\u0303ustume, et haigekassa eelarvesse tuleb leida uusi vahendeid, samaaegselt vaadates u\u0308le nii hinnastamine kui ka lepingud tervishoiuasutustega. Inimesekeskse tervishoiu u\u0308lesehitamiseks vajame mo\u0303ttemuutust, mitte lihtsalt arvete sisu ja teenuste hindade ta\u0308psustamist. Lahendusi vajame kiiresti,\u201d ro\u0303hutavad o\u0303ed."}, {"text_idx": "#000004", "text": "Tervise Arengu Instituudi statistikast tervishoiuto\u0308o\u0308tajate palkade ja to\u0308o\u0308koormuse kohta na\u0308htub, et o\u0303dede to\u0308o\u0308koormus ning to\u0308o\u0308 iseloom on viimasel viiel aastal oluliselt muutunud. O\u0303dede vastutus ja kohustused on kasvanud. O\u0303ed ja hooldusto\u0308o\u0308tajad on praegu just see grupp to\u0308o\u0308tajaid, keda on tervishoius ko\u0303ige enam puudu. Eesti tervishoius ta\u0308itmata ametikohta kaetakse olemasolevate to\u0308o\u0308tajate intensiivsema to\u0308o\u0308ga. Tervishoius to\u0308o\u0308tamise vastutust kandvad to\u0308o\u0308tegijad vajavad riigilt selget so\u0303numit, et nende to\u0308o\u0308d va\u0308a\u0308rtustatakse to\u0308o\u0308tingimuste parandamise ja to\u0308o\u0308le vastava to\u0308o\u0308tasuga. Tervishoiuteenuste ka\u0308ttesaadavus so\u0303ltub otseselt tervishoiuto\u0308o\u0308tajate olemasolust."}, {"text_idx": "#000005", "text": "Va\u0308ga selgelt oodatakse tervishoius nii o\u0308o\u0308to\u0308o\u0308 kui ka na\u0308dalavahetuse tundide tasu koefitsiendi to\u0303usu, milleks kuluks meie ettepanekut arvestades sel aastal haigekassa eelarvest va\u0308hem kui viis miljonit eurot. Tervishoiuto\u0308o\u0308tajate to\u0308o\u0308tasu motiveerivas mahus to\u0303stmiseks kuluks mo\u0303niku\u0308mmend miljonit eurot, mis on Haigekassa 1,7 miljardilise eelarvega vo\u0303rreldes vaid piisk meres, seisab O\u0303dede Liidu po\u0308o\u0308rdumises."}, {"text_idx": "#000006", "text": "Eesti O\u0303dede Liit tuletab meelde, et ollakse ja\u0308tkuvalt seismas tervishoiukriisi eesliinil ning o\u0303ed vajavad to\u0308o\u0308tingimuste osas perspektiivikat kokkulepet. \u201cOotame ministritelt vo\u0303imalikult kiirelt u\u0308hise arutelu aja leidmist, et kokku leppida, milline lahendus tagaks Eesti inimestele parima tervishoiuteenuse nii praegu kui ka tulevikus. Usume, et meil on u\u0308hine eesma\u0308rk \u2013 tagada Eesti elanikkonnale parim vo\u0303imalik tervis ning haigestumiste korral parim vo\u0303imalik abi,\u201d ma\u0308rgivad o\u0303ed."}, {"text_idx": "#000018", "text": "Haabersti pa\u0308evakeskuses saab doonoripa\u0308eval verd loovutada"}, {"text_idx": "#000019", "text": "Va\u0308hi so\u0303eluuringutele kutsutakse ta\u0308navu ligi 200 000 naist ja meest (1)"}, {"text_idx": "#000024", "text": "Pelgulinna su\u0308nnitusmaja saab kauaoodatud simulatsioonibeebi enneaegsete laste ravi parandamiseks"}, {"text_idx": "#000026", "text": "Terviseamet: emakakaelava\u0308hki on vo\u0303imalik vaktsiiniga ennetada"}]